
	Ieinteresētajiem pretendentiem
 iepirkumā “BIG-BAG maisu piegāde”, 
id.Nr. ZAAO 2026/44/m.
 


	Iepirkumā “BIG-BAG maisu piegāde”, id.Nr. ZAAO 2026/44/m, (turpmāk – Iepirkums), kas izsludināts Iepirkumu uzraudzības biroja publikāciju vadības sistēmā 2026. gada 24.jūlijā, SIA “ZAAO” Iepirkumu komisija 2026.gada 1. augustā un 3.augustā saņēmusi jautājumus no ieinteresētajiem pretendentiem: 



Pretendenta jautājums Nr.1:
JAUTĀJUMI PAR MARĶĒJUMU
1.1. Tehniskajā specifikācijā norādīts marķējuma izmērs, taču nav norādīta tā izpildes metode. Vai marķējums obligāti jāizpilda kā apdruka, vai ir pieļaujamas arī citas metodes (piemēram, uzšūta etiķete vai termopārnese), ja tiek ievēroti norādītie izmēri un tolerances?  
1.2. Cik krāsās jābūt marķējumam? Lūdzu norādīt marķējuma krāsu vai krāsas. 
1.3. Vai Jūs nodrošināsiet logo maketu (vektorfailu) un ciparu formātu pēc līguma noslēgšanas? 
1.4. Ko konkrēti apzīmē specifikācijā minētie cipari (20,0 cm augstumā)? Vai tā ir viena un tā pati informācija uz visiem maisiem, vai katram maisam individuāls numurs? 


Pasūtītāja atbilde: 
1. Marķējums jāizpilda kā apdruka.
2. Marķējums jāveido no divu krāsu salikuma: melna un zaļa (Pantone 362
CMYK C70 M0 Y10 K9; RGB R74 G170 B66; HEX #59A831)
3. Jā, ja būs nepieciešams, logo makets tiks nosūtīts pēc līguma noslēgšanas.
4. Norādītie cipari ir telefona numurs un uz visiem maisiem tas ir vienāds.


Pretendenta jautājums Nr.2:
 JAUTĀJUMI PAR MAISA PARAMETRIEM
2.1. Tehniskajā specifikācijā nav norādīta maisa auduma krāsa. Vai tiek pieņemta standarta balta krāsa? 
2.2. Vai audumam jābūt laminētam (coated) vai nelaminētam (uncoated)?
2.3. Vai maisam nepieciešams UV stabilizācijas aizsardzība, ņemot vērā, ka tas paredzēts vairākkārtējai lietošanai? 
2.4. Vai maisam nepieciešams iepildes vai iztukšošanas atveres (spouts), vai augšējā mala paliek pilnībā atvērta bez papildu elementiem?
2.5. Vai nepieciešams dokumentu kabatas (document pocket) uz maisa?

Pasūtītāja atbilde: 
1. Maisu auduma krāsa – balta.
2. Audumam jābūt nelaminētam.
3. Jā, maisam jānodrošina UV stabilizācijas aizsardzības prasības.
4. Iepildes un iztukšošanas atvere nav nepieciešama. Augšējā maisa mala pilnībā atvērta, bez papildus elementiem. Skatīt tehniskās specifikācijas punktu 1.7.
5. Dokumentu kabatas nav nepieciešamas.


Pretendenta jautājums Nr.3:
JAUTĀJUMS PAR SERTIFIKĀCIJU
3.1. Vai maisiem jāatbilst standartam EN ISO 21898, un vai ar piedāvājumu vai piegādi jāiesniedz atbilstoši testēšanas sertifikāti? 

Pasūtītāja atbilde: 
Jā, maisiem jāatbilst norādītajam standartam un piegādes brīdī jāiesniedz testēšanas pārskati, kas apliecina piegādāto maisu kvalitāti. Big Bag (FIBC) maisiem jāatbilst EN ISO 21898 prasībām. Kopā ar piedāvājumu jāiesniedz testēšanas sertifikāti/protokoli, kas apliecina veiksmīgi izturētus standarta EN ISO 21898 noteiktos tipa testus un norāda maisu drošās darba slodzes (SWL) un drošības koeficienta (SF) vērtības.


Pretendenta jautājums Nr.4:
JAUTĀJUMS PAR PIEGĀDI
4.1. Vai visām 3 piegādēm jānotiek 12 mēnešu laikā no līguma noslēgšanas, vai Jūs var pieteikt visas 3 partijas īsākā laika posmā?

Pasūtītāja atbilde: 
Piegādes plānotas ar regularitāti ik pēc 3 – 4 mēnešiem.


Pretendenta jautājums Nr.5:
Lūdzam pagarināt pirmās piegādes laiku līdz 80-90 dienām, jo rūpnīcai nepieciešams ilgāks laiks, lai saražotu individuālam pasūtījumam pielāgotus BIG-BAG maisus(prasītais auduma svars palielinātai izturībai un individuālā apdruka ar ZAAO logo). 

Pasūtītāja atbilde: 
Pirmās piegādes laiks netiks pagarināts.

!!! Papildus informējām, ka tiek pagarināts piedāvājumu iesniegšanas termiņš.


SIA “ZAAO”
Iepirkumu komisijas priekšsēdētāja 						I.Sausā


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

